ગાંધીનગર, 19 મે: 16 મી લોકસભાના નીર્માણ માટે દેશમાં સામાન્ય ચૂંટણી પૂરી થઇ અને તેના ઐતિહાસિક પરિણામો દેશની જનતાએ આપ્યા. આઝાદી બાદ સતત દેશની સૌથી મોટી પાર્ટી તરીકે સત્તામાં બની રહેલી કોંગ્રેસ પાર્ટીને દેશની જનતાએ પહેલીવાર એટલી બેઠકો પણ ના આપી કે તે સંવેધાનિક રીતે વિપક્ષમાં બેસી શકે. દેશના ઇતિહાસમાં પહેલીવાર એવું બનશે કે વિપક્ષ પણ ગઠબંધનથી બનશે. દેશની જનતાએ આવો ચૂકાદો પહેલીવાર આપ્યો જેની સાથે જ મોદી વિરોધીઓના મોઢે જાણે કે તાળા વાગી ગયા. એટલું જ નહીં જે લોકો મોદીની વિરોધમાં બોલતા હતા તેઓ હવે મોદીને આવકારી રહ્યા છે.